આ કાયદાની અસરકારક જાણ અને માહિતી યુવાનીની ઉંમરે પહોંચેલા સેકન્ડરી અને હાયર સેકન્ડરી (ધો.૧૦ અને ધો.૧૨) અને કોલેજમાં અભ્યાસ કરતા વિદ્યાર્થીઓમાં કરવો. પોક્સો કાયદાની જોગવાઈઓ અને સમાજ જાગૃતિ, લોક જાગૃતિ માટે અસરકારક જાણ થાય તે ઉદ્દેશને પણ પૂર્ણ કરવો જોઇએ.' ખંડપીઠે અવલોકન કર્યું હતું કે,‘આ કાયદાની જાગૃતિ હશે ત્યારે રીઢા ગૂનેગારોને એ મેસેજ પહોંચશે કે જો તેઓ ગૂનો કરશે તો તેમને પોક્સો અને આઇપીસી હેઠળ સજાનો સામનો કરવો પડશે. જ્યારે કે બીજી તરફ અજાણતા ટીનેજર્સ શરીર સંબંધ બાંધી લઇ જે ગૂનો આચરે છે તેમને પણ અટકાવી શકાશે. આ કેસમાં એડિશનલ એડ્વોકેટ જનરલ પ્રકાશ જાની અને પબ્લીક પ્રોસિક્યુટર મિતેશ અમિન સરકાર તરફથી ઉપસ્થિત રહ્યા હતા.